CELEX: 62016TA0742
Language: el
Date: 2017-05-16 00:00:00
Title: Υπόθεση T-742/16: Απόφαση του Γενικού Δικαστηρίου της 16ης Μαΐου 2017 — CW κατά Κοινοβουλίου (Υπαλληλική υπόθεση — Υπάλληλοι — Ηθική παρενόχληση — Άρθρο 12α του ΚΥΚ — Υποχρέωση αρωγής — Εσωτερικοί κανόνες για τη συμβουλευτική επιτροπή σχετικά με την παρενόχληση και την πρόληψή της στον χώρο εργασίας — Άρθρο 24 του ΚΥΚ — Αίτηση αρωγής — Απόρριψη — Απόφαση περί απορρίψεως της ενστάσεως — Αυτοτελές περιεχόμενο — Πρώιμος χαρακτήρα της ενστάσεως — Δεν υφίσταται — Ρόλος και εξουσίες της συμβουλευτικής επιτροπής για την ηθική παρενόχληση και την πρόληψή της στον χώρο εργασίας — Προαιρετική αίτηση γνωμοδοτήσεως από τον υπάλληλο — Εξωσυμβατική ευθύνη)

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/25
            
         Απόφαση του Γενικού Δικαστηρίου της 16ης Μαΐου 2017 — CW κατά Κοινοβουλίου
   (Υπόθεση T-742/16) (1)
   
   ((Υπαλληλική υπόθεση - Υπάλληλοι - Ηθική παρενόχληση - Άρθρο 12α του ΚΥΚ - Υποχρέωση αρωγής - Εσωτερικοί κανόνες για τη συμβουλευτική επιτροπή σχετικά με την παρενόχληση και την πρόληψή της στον χώρο εργασίας - Άρθρο 24 του ΚΥΚ - Αίτηση αρωγής - Απόρριψη - Απόφαση περί απορρίψεως της ενστάσεως - Αυτοτελές περιεχόμενο - Πρώιμος χαρακτήρα της ενστάσεως - Δεν υφίσταται - Ρόλος και εξουσίες της συμβουλευτικής επιτροπής για την ηθική παρενόχληση και την πρόληψή της στον χώρο εργασίας - Προαιρετική αίτηση γνωμοδοτήσεως από τον υπάλληλο - Εξωσυμβατική ευθύνη))
   (2017/C 221/35)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: CW (εκπρόσωπος: C. Bernard-Glanz, δικηγόρος)
   
      Καθού-εναγόμενο: Ευρωπαϊκό Κοινοβούλιο (εκπρόσωποι: E. Taneva και M. Dean)
   
      Αντικείμενο
   
   Προσφυγή-αγωγή δυνάμει του άρθρου 270 ΣΛΕΕ αφενός, περί ακυρώσεως της αποφάσεως του Κοινοβουλίου της 8ης Απριλίου 2013, με την οποία αυτό απέρριψε την αίτηση αρωγής που υπέβαλε η προσφεύγουσα-ενάγουσα σχετικά με ηθική παρενόχληση που, κατά τη γνώμη της, είχε υποστεί από τους ιεραρχικώς ανωτέρους της, καθώς και περί ακυρώσεως της αποφάσεως του Γενικού Γραμματέα του Κοινοβουλίου της 23ης Οκτωβρίου 2013, με την οποία αυτός απέρριψε τη διοικητική ένσταση της προσφεύγουσας-ενάγουσας της 9ης Ιουλίου 2013 και, αφετέρου, περί αποκαταστάσεως της ηθικής βλάβης που φέρεται να υπέστη η προσφεύγουσα-ενάγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της 23ης Οκτωβρίου 2013 του Γενικού Γραμματέα του Κοινοβουλίου με την οποία αυτός απέρριψε, ως αρμόδια για τους διορισμούς αρχή, τη διοικητική ένσταση της CW της 9ης Ιουλίου 2013.
            
         
               2)
            
            
               Απορρίπτει την προσφυγή ακυρώσεως της αποφάσεως του Κοινοβουλίου της 8ης Απριλίου 2013 με την οποία το τελευταίο απέρριψε την αίτηση αρωγής που είχε υποβάλει η CW ως απαράδεκτη.
            
         
               3)
            
            
               Υποχρεώνει το Κοινοβούλιο να καταβάλει στη CW, προς αποκατάσταση της προξενηθείσας ηθικής βλάβης, ποσόν ύψους 2 000 ευρώ προσαυξημένου με τόκους υπερημερίας, από της εκδόσεως της παρούσας αποφάσεως, με το επιτόκιο που έχει ορίσει η Ευρωπαϊκή Κεντρική Τράπεζα (ΕΚΤ) για τις κύριες πράξεις αναχρηματοδοτήσεως.
            
         
               4)
            
            
               Απορρίπτει, κατά τα λοιπά, το αίτημα αποζημιώσεως.
            
         
               5)
            
            
               Το Κοινοβούλιο φέρει τα δικαστικά του έξοδα καθώς και τα δικαστικά έξοδα στα οποία υποβλήθηκε η CW στο πλαίσιο της αρχικής διαδικασίας ενώπιον του Δικαστηρίου Δημόσιας Διοίκησης της Ευρωπαϊκής Ένωσης, στο πλαίσιο της υποθέσεως F-124/13, στο πλαίσιο της κατ’ αναίρεση δίκης στην υπόθεση T-309/15 P και στο πλαίσιο της παρούσας διαδικασίας παραπομπής στην υπόθεση T-742/16 RENV.
            
         
      (1)  EE C 52 της 22.2.2014 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-124/13).